CELEX: 32005R1148
Language: fi
Date: 2005-07-15 00:00:00
Title: Komission asetus (EY) N:o 1148/2005, annettu 15 päivänä heinäkuuta 2005, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I muuttamisesta penetamaatin osalta ETA:n kannalta merkityksellinen teksti

16.7.2005   
            
            
               FI
            
            
               Euroopan unionin virallinen lehti
            
            
               L 185/20
            
         KOMISSION ASETUS (EY) N:o 1148/2005,
   annettu 15 päivänä heinäkuuta 2005,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I muuttamisesta penetamaatin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 artiklan,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Penetamaatti on lisätty asetuksen (ETY) N:o 2377/90 liitteeseen I nautaeläinten ja sian lihaksen, rasvan, maksan ja munuaisten osalta sekä nautaeläinten maidon osalta. Merkintä olisi laajennettava kattamaan kaikki elintarvikkeita tuottavat nisäkäseläimet.
            
         
               (3)
            
            
               On tarpeen muuttaa asetus (ETY) N:o 2377/90 vastaavasti.
            
         
               (4)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen huomioon ottamiseksi tarvittavat mukautukset markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (5)
            
            
               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liite I tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 14 päivästä syyskuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä heinäkuuta 2005.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 869/2005 (EUVL L 145, 9.6.2005, s. 19).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   LIITE
   Lisätään seuraava(t) aine(et) liitteeseen I (Luettelo farmakologisesti vaikuttavista aineista, joiden jäämien enimmäismäärät on määrätty).
   1.   Anti-infektiiviset aineet
   1.2   Antibiootit
   1.2.1   Penisilliinit
   
      
                  Farmakologisesti vaikuttava(t) aine(et)
               
               
                   Merkkijäämä
               
               
                  Eläinlaji
               
               
                  Jäämien enimmäismäärä
               
               
                  Kohdekudos
               
            
                  ”Penetamaatti
                  
               
               
                  Bentsyylipenisilliini
               
               
                  Kaikki elintarvikkeita tuottavat nisäkäseläimet
               
               
                  50 μg/kg
               
               
                  Lihas
               
            
                  50 μg/kg
               
               
                  Rasva
               
            
                  50 μg/kg
               
               
                  Maksa
               
            
                  50 μg/kg
               
               
                  Munuaiset
               
            
                  4 μg/kg
               
               
                  Maito”